26 लोगों ने सौंपे जमीन के कागजात
अंचल कार्यालय चास कागजात की जांच करेगा
सिटीरिपोर्टर | बोकारो
एनएचके फोरलेन सड़क निर्माण के लिए पुपुनकी गांव के लोगों से कैंप लगाकर कागजात जमा करवाए गए। पहले दिन 26 लोगों ने अपने-अपने कागजात सौंपे। कैंप आठ मार्च तक रहेगा। चास सीओ सह जिला भू अर्जन पदाधिकारी वंदना शेजवलकर ने गांव के लोगों से अपील की कि वे अपने-अपने कागजात जल्द जमा कर दें। केवल पुपुनकी गांव में ही मामला अटका पड़ा है। कागजात जमा हो जाएंगे तो फिर अंचल कार्यालय चास इसकी जांच करेगा। तब भुगतान की प्रक्रिया शुरू होगी। एनएचआई ने राशि उपलब्ध करा दी है।
301 लोगों को जमा करने हैं कागजात
पुपुनकीगांव में कुल 301 लोगों को कागजात जमा करने हैं। इन सबों की जमीन एनएचआई में रही है। इन्हें तीन माह पहले ही पेमेंट नोटिस दी जा चुकी है। इसके बावजूद तीन माह में केवल पचास लोगों ने अपनी जमीन के कागजात जमा कराए। दिसंबर माह में 16 से 20 तारीख तक गांव के पंचायत भवन में कैंप लगाया गया था। मार्च में यहां दूसरी बार कैंप लगाया गया है। कैंप में जिला भू अर्जन पदाधिकारी वंदना शेजवलकर, भू अर्जन सहायक अंबिका बाउरी, भू अर्जन अमीन अनुज कुमार, मुखिया शिवलाल केवट और विजय महतो उपस्थित थे।
कैंप में कागजात सौंपने पहुंचे ग्रामीण।
hin_Deva hin_Deva bho_Deva hin_Deva hin_Deva hin_Deva hin_Deva